CELEX: 32022D0406
Language: sk
Date: 2022-03-03 00:00:00
Title: Vykonávacie rozhodnutie Komisie (EÚ) 2022/406 z 3. marca 2022, ktorým sa mení vykonávacie rozhodnutie (EÚ) 2019/1202, pokiaľ ide o harmonizované normy pre automatické hubice používané pri dávkovačoch pohonných hmôt, dávkovacích čerpadlách, dávkovačoch a diaľkových čerpacích jednotkách, bezpečnostné spojky používané pri dávkovacích čerpadlách a dávkovačoch, poistné nárazové ventily a otočné kĺby používané pri dávkovacích čerpadlách a dávkovačoch, ktoré sa používajú na benzínových plniacich staniciach (Text s významom pre EHP)

10.3.2022   
               
               
                  SK
               
               
                  Úradný vestník Európskej únie
               
               
                  L 83/55
               
            
         VYKONÁVACIE ROZHODNUTIE KOMISIE (EÚ) 2022/406
         z 3. marca 2022,
         ktorým sa mení vykonávacie rozhodnutie (EÚ) 2019/1202, pokiaľ ide o harmonizované normy pre automatické hubice používané pri dávkovačoch pohonných hmôt, dávkovacích čerpadlách, dávkovačoch a diaľkových čerpacích jednotkách, bezpečnostné spojky používané pri dávkovacích čerpadlách a dávkovačoch, poistné nárazové ventily a otočné kĺby používané pri dávkovacích čerpadlách a dávkovačoch, ktoré sa používajú na benzínových plniacich staniciach
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 12 smernice Európskeho parlamentu a Rady 2014/34/EÚ (2) výrobky, ktoré sú v zhode s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, sa považujú za výrobky, ktoré sú v zhode so základnými požiadavkami na ochranu zdravia a bezpečnosť stanovenými v prílohe II k uvedenej smernici, na ktoré sa tieto normy alebo ich časti vzťahujú.
                  
               
                     (2)
                  
                  
                     Listom BC/CEN/46-92 – BC/CLC/05-92 z 12. decembra 1994 Komisia požiadala Európsky výbor pre normalizáciu (CEN) a Európsky výbor pre normalizáciu v elektrotechnike (Cenelec) o vypracovanie a revíziu harmonizovaných noriem na podporu smernice Európskeho parlamentu a Rady 94/9/ES (3). Uvedená smernica bola nahradená smernicou 2014/34/EÚ bez zmeny základných požiadaviek na ochranu zdravia a bezpečnosť stanovených v prílohe II k smernici 94/9/ES.
                  
               
                     (3)
                  
                  
                     Výbory CEN a Cenelec boli konkrétne požiadané, aby vypracovali tieto normy pre výrobky používané na benzínových plniacich staniciach: konštrukcia a zhotovenie automatických hubíc dávkovačov pohonných hmôt, bezpečnostné požiadavky na navrhovanie a výrobu dávkovacích čerpadiel, dávkovačov a diaľkových čerpacích jednotiek, bezpečnostné požiadavky na navrhovanie a výrobu bezpečnostných spojok používaných pri dávkovacích čerpadlách a dávkovačoch, bezpečnostné požiadavky na navrhovanie a výrobu poistných nárazových ventilov a bezpečnostné požiadavky na navrhovanie a výrobu otočných kĺbov používaných pri dávkovacích čerpadlách a dávkovačoch. Normalizačná práca bola uvedená v kapitole I programu normalizácie dohodnutého medzi výbormi CEN, Cenelec a Komisiou a pripojená k žiadosti BC/CEN/46-92 – BC/CLC/05-92. Okrem toho boli výbory CEN a Cenelec požiadané, aby zrevidovali existujúce normy s cieľom zosúladiť ich so základnými požiadavkami na ochranu zdravia a bezpečnosť stanovenými v smernici 94/9/ES.
                  
               
                     (4)
                  
                  
                     Na základe žiadosti BC/CEN/46-92 – BC/CLC/05-92 výbor CEN vypracoval tieto návrhy harmonizovaných noriem o výrobkoch používaných na benzínových plniacich staniciach: EN 13012:2021 Konštrukcia a zhotovenie automatických hubíc dávkovačov pohonných hmôt, EN 13617-1:2021 Bezpečnostné požiadavky na navrhovanie a výrobu dávkovacích čerpadiel, dávkovačov a diaľkových čerpacích jednotiek, EN 13617-2:2021 Bezpečnostné požiadavky na navrhovanie a výrobu bezpečnostných spojok používaných pri dávkovacích čerpadlách a dávkovačoch, EN 13617-3:2021 Bezpečnostné požiadavky na navrhovanie a výrobu poistných nárazových ventilov a EN 13617-4:2021 Bezpečnostné požiadavky na navrhovanie a výrobu otočných kĺbov používaných pri dávkovacích čerpadlách a dávkovačoch.
                  
               
                     (5)
                  
                  
                     Komisia spolu s výborom CEN posúdili, či sú normy EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021, ktoré vypracoval výbor CEN, v súlade so žiadosťou BC/CEN/46-92 – BC/CLC/05-92.
                  
               
                     (6)
                  
                  
                     Normy EN 13012:2021, EN 13617-1:2021, EN 13617-2:2021, EN 13617-3:2021 a EN 13617-4:2021 spĺňajú požiadavky, na ktoré sa majú vzťahovať a ktoré sú stanovené v prílohe II k smernici 2014/34/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (7)
                  
                  
                     Norma EN 13012:2021 nahrádza normu EN 13012:2012. Norma EN 13617-1:2021 nahrádza normu EN 13617-1:2012. Norma EN 13617-2:2021 nahrádza normu EN 13617-2:2012. Norma EN 13617-3:2021 nahrádza normu EN 13617-3:2012. Norma EN 13617-4:2021 nahrádza normu EN 13617-4:2012. Preto je potrebné vypustiť z Úradného vestníka Európskej únie odkazy na normy EN 13012:2012, EN 13617-1:2012, EN 13617-2:2012, EN 13617-3:2012 a EN 13617-4:2012, ktoré boli uverejnené v oznámení Komisie (2018/C 371/01) (4).
                  
               
                     (8)
                  
                  
                     S cieľom poskytnúť výrobcom dostatočný čas na prispôsobenie svojich výrobkov revidovaným verziám noriem EN 13012:2012, EN 13617-1:2012, EN 13617-2:2012, EN 13617-3:2012 a EN 13617-4:2012 je potrebné odložiť vypustenie odkazu na uvedené normy.
                  
               
                     (9)
                  
                  
                     V prílohe I k vykonávaciemu rozhodnutiu Komisie (EÚ) 2019/1202 (5) sa uvádzajú odkazy na harmonizované normy vypracované na podporu smernice 2014/34/EÚ. S cieľom zabezpečiť, aby všetky odkazy na harmonizované normy vypracované na podporu smernice 2014/34/EÚ boli uvedené v jednom akte, by sa do uvedenej prílohy mali zahrnúť odkazy na harmonizované normy EN 13012:2021, EN 13617-1:2021, EN 13617-2:2021, EN 13617-3:2021 a EN 13617-4:2021.
                  
               
                     (10)
                  
                  
                     V prílohe II k vykonávaciemu rozhodnutiu (EÚ) 2019/1202 sa uvádzajú odkazy na harmonizované normy vypracované na podporu smernice 2014/34/EÚ, ktoré sa vypúšťajú zo série C Úradného vestníka Európskej únie. Odkazy na harmonizované normy EN 13012:2012, EN 13617-1:2012, EN 13617-2:2012, EN 13617-3:2012 a EN 13617-4:2012 by sa mali zahrnúť do uvedenej prílohy.
                  
               
                     (11)
                  
                  
                     Vykonávacie rozhodnutie (EÚ) 2019/1202 by sa preto malo zodpovedajúcim spôsobom zmeniť.
                  
               
                     (12)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/1202 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 3. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/34/EÚ z 26. februára 2014 o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (Ú. v. EÚ L 96, 29.3.2014, s. 309).
         
            (3)  Smernica 94/9/ES Európskeho parlamentu a Rady z 23. marca 1994 o aproximácii vnútroštátnych právnych predpisov členských štátov, týkajúcich sa zariadení a ochranných systémov určených na použitie v potenciálne výbušnej atmosfére (Ú. v. ES L 100, 19.4.1994, s. 1).
         
            (4)  Oznámenie Komisie v rámci implementácie smernice Európskeho parlamentu a Rady 2014/34/EÚ o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 371, 12.10.2018, s. 1).
         
            (5)  Vykonávacie rozhodnutie Komisie (EÚ) 2019/1202 z 12. júla 2019 o harmonizovaných normách pre zariadenia a ochranné systémy určené na použitie v potenciálne výbušnej atmosfére vypracovaných na podporu smernice Európskeho parlamentu a Rady 2014/34/EÚ (Ú. v. EÚ L 189, 15.7.2019, s. 71).
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2019/1202 sa dopĺňajú tieto zápisy:
            
               
                           č.
                        
                        
                           Odkaz na normu
                        
                     
                           „5.
                        
                        
                           EN 13012:2021
                           Benzínové plniace stanice. Konštrukcia a zhotovenie automatických hubíc dávkovačov pohonných hmôt
                        
                     
                           6.
                        
                        
                           EN 13617-1:2021
                           Benzínové plniace stanice. Časť 1: Bezpečnostné požiadavky na navrhovanie a výrobu dávkovacích čerpadiel, dávkovačov a diaľkových čerpacích jednotiek
                        
                     
                           7.
                        
                        
                           EN 13617-2:2021
                           Benzínové plniace stanice. Časť 2: Bezpečnostné požiadavky na navrhovanie a výrobu bezpečnostných spojok používaných pri dávkovacích čerpadlách a dávkovačoch
                        
                     
                           8.
                        
                        
                           EN 13617-3:2021
                           Benzínové plniace stanice. Časť 3: Bezpečnostné požiadavky na navrhovanie a výrobu poistných nárazových ventilov
                        
                     
                           9.
                        
                        
                           EN 13617-4:2021
                           Benzínové plniace stanice. Časť 4: Bezpečnostné požiadavky na navrhovanie a výrobu otočných kĺbov používaných pri dávkovacích čerpadlách a dávkovačoch“
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/1202 sa dopĺňajú tieto položky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „4.
                        
                        
                           EN 13012:2012
                           Benzínové plniace stanice. Konštrukcia a zhotovenie automatických hubíc dávkovačov pohonných hmôt
                        
                        
                           3. septembra 2023
                        
                     
                           5.
                        
                        
                           EN 13617-1:2012
                           Benzínové plniace stanice. Časť 1: Bezpečnostné požiadavky na navrhovanie a výrobu dávkovacích čerpadiel, dávkovačov a diaľkových čerpacích jednotiek
                        
                        
                           3. septembra 2023
                        
                     
                           6.
                        
                        
                           EN 13617-2:2012
                           Benzínové plniace stanice. Časť 2: Bezpečnostné požiadavky na navrhovanie a výrobu bezpečnostných spojok používaných pri dávkovacích čerpadlách a dávkovačoch
                        
                        
                           3. septembra 2023
                        
                     
                           7.
                        
                        
                           EN 13617-3:2012
                           Benzínové plniace stanice. Časť 3: Bezpečnostné požiadavky na navrhovanie a výrobu poistných nárazových ventilov
                        
                        
                           3. septembra 2023
                        
                     
                           8.
                        
                        
                           EN 13617-4:2012
                           Benzínové plniace stanice. Časť 4: Bezpečnostné požiadavky na navrhovanie a výrobu otočných kĺbov používaných pri dávkovacích čerpadlách a dávkovačoch
                        
                        
                           3. septembra 2023“